જય આદિવાસી યુવા શક્તિના નેતા હિરાલાલ અલાવાને ટિકિટ આપી દેવાઈ છે. હિરાલાલને કારણે આદિવાસી મતોમાં કોંગ્રેસને ફાયદો થશે તેવી ગણતરી છે. દિગ્વિજય સિંહના ભાઈ અને પુત્ર બંનેને ટિકિટ આપી દેવાઈ છે. સિંધિયાના વર્ચસ્વવાળા ગ્વાલિયર-ચંબલ વિસ્તારની અને કમલ નાથના વર્ચસ્વવાળા મહાકૌશલ વિસ્તારની ટિકિટોની વહેંચણી હજી બાકી છે. લાગે છે કે દિગ્વિજયસિંહને પહેલા થાળે પાડ્યા પછી હવે આ બંને જૂથોની મરજી પ્રમાણે બાકીની ટિકિટો વહેંચાશે.ભાજપમાંથી આવેલા ત્રણ ભૂતપૂર્વ ધારાસભ્યોને પણ ટિકિટ આપી દેવાઈ છે. અને છેલ્લે કોંગ્રેસે ઘા મારીને શિવરાજસિંહના સાળા સંજય સિંહને પણ ખેડવી નાખ્યા છે. મુખ્યપ્રધાન શિવરાજસિંહના સાળા સંજય સિંહનો દબદબો રહ્યો છે, પણ કોઈક કારણસર નારાજી પછી, અથવા વળતા પાણી જોઈને સાળા સંજય સિંહ મચાન કોંગ્રેસમાં જતા રહ્યા છે.